Dervāla ledus sala
Dervāla ledus sala (angļu: Derwael Ice Rise) ir ap 40 km garš, 35 km plats un ap 400 m augsts ledus pacēlums šelfa ledāja malā Princeses Ranhillas krastā Antarktīdā. Atrodas 70 km uz austrumiem no Breidvikas līča. Iepretī Dervāla ledus salai šelfa ledājā noplūst Ranhillas rietumu glečers. Nosaukts beļģu antarktiskās ekspedīcijas ģeodēzista Žana Žaka Dervāla (Jean-Jacques Derwael) vārdā.